Hankija/tellija: Tapa Vallavalitsus

Väikehange: Lasteaiale Pisipõnn mööbel

Hanke objekt

Nooruse tn 2 asuvas Tapa Vene Põhikooli hoones rekonstrueeritakse ruumid lasteaia Pisipõnn kahele rühmale. Hanke objektiks on nimetatud ruumidesse mööbli ja sisustuse ostmine koos transpordiga paigalduskohta ning paigaldusega.

## Hanke tingimused

## 1. Toodete kirjeldused ja kogused on toodud spetsifikatsiooni tabelis.

## 2. Kõik käesolevas hankes esitatud nõuded on asjadele kehtestatud miinimumnõuded. Pakkuda on lubatud samaväärseid või paremaid asju. Iga viidet, mida hankija on teinud kindlale standardile, ostuallikale, tootjale, protsessile, materjalile, kaubamärgile, patendile, tüübile, päritolule ja tootmisviisile, tuleb lugeda täiendatuks märkega „või sellega samaväärne“.

## 3. Paigaldustööde käigus põhjustatud viimistluse või muude objektiosade vigastuste korral on hankijal õigus hüvitusele ja pakkujal kohustus hüvitada vigastuste likvideerimise või viimistluse taastamise põhjendatud kulud hankijale.

## 4. Pakkuja peab arvestama, et kauba tarnimiseks ja paigaldamiseks vajalikud täiendavad ja abitööd (transport, paigaldus ning pakendite koristamine ja utiliseerimine) kuuluvad käesoleva hanke mahtu.

## 5. Kõik tooted peavad olema uued (kasutamata) ja originaalpakendis.

## 6. Mööbli, ruloode ja vaipade toonid ja värvid kooskõlastada lasteaia direktoriga.

Pakkumuse esitamine

Pakkumus esitada lisatud vormil digitaalselt allkirjastatuna e-posti aadressil vallavalitsus@tapa.ee hiljemalt **09. juuli 2020 kell 10:00.**

Lepingu tingimused

- Lepingu täitmise tähtaeg on **25.08.2020.**

- Tellija ei tasu ettemaksu. Tasumine toimub 14 päeva jooksul pärast toodete paigaldamist.

- Pakkuja peab andma toodetele ja töödele garantii vähemalt 24 kuud, garantiiaeg algab paigaldamisele järgneva üleandmis-vastuvõtuakti allkirjastamisega.

- Leping sõlmitakse pärast riigihalduse ministri käskkirjaga kinnitatud investeeringutoetuse andmise otsuse saamist.

Kontaktisik:

Lasteaed Pisipõnn direktor Tea Välk, tel 3270410, tea.valk@pisiponn.ee.